钦定古今图书集成/明伦汇编/闺媛典/第278卷 > 皇清十一 > 刘必惔妻李氏
## 钦定古今图书集成/明伦汇编/闺媛典/第278卷 > 皇清十一 > 刘必惔妻李氏

按《安陆府志》：“李氏，景陵生员刘必惔妻。年十九归刘，随姑赴浠川学署，孝养备至，亲执中馈，姑饮食非氏手制不尝，内外整肃，人无间然。惔亡，氏年二十四，冰蘗自持，唯以文学道义训勉两孤。长子翼孙饩于邑，为名诸生。次子临孙掇巍科，令弋阳。顺治间，貤封孺人，迎养官署，衣食布素如平时。守节五十年，乐善好” 施，至老不倦。邑令旌其门。